**3096 օր** (գերմ.՝ 3096 Tage), ռեժիսոր Շերի Հորմանի ֆիլմը։ Գլխավոր դերերում հանդես են եկել Անտոնիա Քեմփբլ Հյուզը, Տուրե Լինդհարթը և Տրինե Դյուրհոլմը։ Ֆիլմի հիմքում ընկած է ավստրիացի հեռուստահաղորդավարուհի Նատաշա Կամպուշի ինքնակենսագրական համանուն վեպը։ Կամպուշը 10 տարեկան հասակում առևանգվել էր տեխնիկ Վոլֆգանգ Պրիկլոպիլի կողմից` անազատության մեջ մնալով 8 տարի։

Սյուժե
------

1998 թվականի մարտին տեխնիկ Վոլֆգանգ Պրիկլոպիլը առևանգում է տասնամյա աղջկան` Նատաշա Կամպուշին, ով ուղևորվում էր դպրոց։ Հանցագործն աղջկան բերում է Շտրասհոֆե ան դեր Նորդբանում գտնվող իր տունը։ Նատաշան դառնում է նրա տան աշխատողը և միաժամանակ ընկերուհին ու սիրուհին։ Սկզբնական շրջանում տեխնիկը չէր թողնում աղջկան դուրս գալ տնից, սակայն հետո սկսում է նրան տնից դուրս բերել։ Նա նույնիսկ Նատաշային հրավիրում է դահուկային զբոսանքի։ Հենց այնտեղ էլ աղջիկը զուգարանում դիմում է մի կնոջ` օգնություն ակնկալելով, սակայն կինը, լինելով զբոսաշրջիկ Ռուսաստանից, չի հասկանում աղջկան։

Ութ տարի անց Նատաշային հաջողվում է փախչել, որից հետո առևանգիչը ինքնասպանություն է գործում` նետվելով գնացքի տակ։

Դերերում
--------

| Դերասան | Կերպար |
| --- | --- |
| Անտոնիա Քեմփբել Հյուզ | Նատաշա Կամպուշ |
| Տուրե Լինդհարթ | Վոլֆգանգ Պրիկլոպիլ |
| Տրինե Դյուրհոլմ | Բրիգիտա Սիրնի |
| Ամելիա Պիջեն | Կամպուշը մանուկ հասակում |
| Դիրբլա Մոլոյ | Վալտրաուդ Պրիկլոպիլ |
| Ռյոլանդ Վայսնեկեր | Լյուդվիգ Կոխ |
| Էլեն Շվիրս | Կամպուշի տատիկ |
| էրնի Մանհոլդ | Պրիկլոպիլի տատիկ |
| Սեբաստիան Վեբեր | Էռնեստ Հոլցապֆել |
| Անջելինա Նոա | ռուս զբոսաշրջուհի |

Ստեղծման պատմություն
--------------------

### Ակունքներ

Անմիջապես փախուստից հետո Կամպուշը գրավել է լրագրողների և կինեմատոգրաֆիստների ուշադրությունը։ Նրան առևանգումը նկարահանելու մի քանի առաջարկ է արվել։

Լրատվամիջոցներում հայտնվել են տեղեկություններ, որ նկարահանվելու առաջին պայմանագրի համար Կամպուշին առաջարկել են մեկ միլիոն ֆունտ։ Տարածվել էին նաև լուրեր, որոնց համաձայն պատմությունը պետք է նկարահաներ ամերիկացի ռեժիսոր Էլայ Ռոթը, ով հայտնի էր «Հոսթել» ֆիլմով։

2010 թվականին Կամպուշը 2 լրագրողների` Հայկե Գրոնեմայերի և Կորինա Միլբոռնի համագործակցությամբ հրատարակում է «3096 օր» ինքնակենսագրական գործը։ Հենց այդ ժամանակ էլ հայտնի է դառնում, որ առևանգման մասին ֆիլմի պրոդյուսերը և սցենարի հեղինակը կլինի Բերնդ Այհինգերը։ Սակայն 2011 թվականին Այհինգերն անժամանակ մահանում է սրտամկանի ինֆարկտից։ Այդ ժամանակ պատրաստ էր սցենարի միայն 50 էջը։

Այհինգերի մահից հետո ֆիլմի ստեղծումը ժամանակավորապես հետաձգվում է, սակայն *Constantin Film*-ը հայտարարում է, որ ֆիլմն ամեն դեպքում կնկարահանվի։ Ֆիլմի նոր ռեժիսոր է հաստատվում Շերի Հորմանը, սցենարն ավարտին է հասցնում Ռուտ Տոման։ Այհինգերն ինքն էր ընտրել Հորմանին, ով ինքնակենսագրական ֆիլմ էր նկարել մոդել Վարիս Դիրիեի մասին։

### Քասթինգ

Այհինգերը Կամպուշի դերի համար հրավիրել էր Քեյթ Ուինսլեթին, սակայն ի վերջո դերում հաստատվում է բրիտանացի դերասանուհի Անտոնիա Քեմփբել Հյուզը, ով հայտնի էր «Վառ աստղ» ֆիլում իր կատարած դերով։ Դերը կատարելու համար դերասանուհին ստիպված էր խիստ նիհարել և կտրել մազերը։ *Evening Standard* թերթին տված իր հարցազրույցում դերասանուհին նշել է, որ հենց սկզբից ենթադրվում էր, որ ինքը պիտի տառապի ճիշտ այնպես, ինչպես Կամպուշը։

Կամպուշի մանկությունը խաղացել է Ամելիա Պիջենը։ Ռեժիսորի խոսքերով նրան գտել է քասթինգի տնօրեն Պիպ Հոլլը, որը դերի համար թեկնածու է փնտրել մանկական մի շարք հաստատություններում։ Պիջենին գտել են Տորկի քաղաքում, ինչից հետո աղջիկը տեղափոխվել է Լոնդոն։

Պրիկլոպիլի դերը բաժին է հասել Տուրե Լինդհարթին։ Հորմանը նշել է, որ շատ դերասաններ իսկույն հրաժարվել են մանկապիղծի դերը կատարելուց։ Կամպուշի մոր դերը կատարել է Տրինե Դյուրհոլմը։

Նկարահանումներ
--------------

Ֆիլմի նկարահանումներն սկսվել են 2012 թվականին Մյունխենում։ Քանի որ ֆիլմը նախատեսված էր միջազգային ցուցադրության համար, հնչյունավորվում է անգլերենով, իսկ Գերմանիայում կատարվում է համաժամանակյա թարգմանություն։

Ցուցադրություն
--------------

Ֆիլմի պրեմիերան կայացել է 2013 թվականի փետրվարի 25-ին՝ Վիեննայում։ Նկարահանման ընթացքին ներկա է եղել Կամպուշը, որը, սակայն, հրաժարվել է որոշ հարցերին պատասխանելուց։ Փետրվարի 28-ին ֆիլմը ցուցադրվել է Գերմանիայի և Ավստրիայի տարբեր կինոթատրոններում։

Հենց առաջին հանգստյան օրերին ֆիլմը դիտել են ավելի քան 144.000 հանդիսատես։

Մրցանակներ
----------

| Մրցանակներ և անվանակարգեր |
| --- |
| Մրցանակ | Տարի | Ենթակարգ | Անվանակարգ | Արդյունք |
| **Romy Gala** | 2013 | Լավագույն օպերատորական աշխատանք | Միխայել Բալհաուս | Հաղթանակ |
|

Տես նաև
-------

* Վոլֆգանգ Պրիկլոպիլ
* 3096 օր
* Natascha Kampusch trifft
* Նատաշա Կամպուշ

Ծանոթագրություններ
------------------

1. 1 2 3
2. 1 2 3 4 5 6
3. ↑
4. ↑  filmportal.de — 2005.
5. 1 2 3 4 5 6 7 8 9 10
6. 1 2 3 4 5 6 7 8 9
7. 1 2 3  ČSFD (չեխերեն) — 2001.
8. ↑  3096 Days (2013)
9. ↑  Movie Reviews — 2022.
10. 1 2 3  «В Германии вышел фильм про Наташу Кампуш». lenta.ru. 28.02.2013. Արխիվացված օրիգինալից 2013 թ․ ապրիլի 7-ին. Վերցված է 2013 թ․ փետրվարի 7-ին.
11. ↑  Халл и Лайдиг, 2009, էջ 264
12. ↑  Халл и Лайдиг, 2009, էջ 265
13. ↑  Hagestadt E. (08.10.2010). «3,096 Days, By Natascha Kampusch, trans. Jill Kreuer» (անգլերեն). The Independent. Արխիվացված օրիգինալից 2013 թ․ հունվարի 7-ին. Վերցված է 2012 թ․ հունիսի 2-ին.
14. ↑  «„3096 Tage" ist Bernd Eichingers Vermächtnis» (գերմաներեն). Bild. 27.02.2013. Արխիվացված օրիգինալից 2013 թ․ ապրիլի 7-ին. Վերցված է 2013 թ․ փետրվարի 7-ին.
15. ↑  Niemeier T. (09.04.2011). «Constantin dreht Kampusch-Film 2012» (գերմաներեն). Quotenmeter. Արխիվացված օրիգինալից 2013 թ․ ապրիլի 7-ին. Վերցված է 2013 թ․ փետրվարի 7-ին.
16. ↑  Miedl M. (26.02.2013). «"3096 Tage"։ Sie wird gefangen, aber nicht gebrochen» (գերմաներեն). Salzburger Nachrichten. Արխիվացված օրիգինալից 2013 թ․ ապրիլի 7-ին. Վերցված է 2013 թ․ փետրվարի 7-ին.
17. ↑  Brooks Х. (2010 թ․ հունիսի 17). «Natascha Kampusch film director eyes Kate Winslet as lead» (անգլերեն). London: The Guardian. Արխիվացված օրիգինալից 2013 թ․ հունվարի 10-ին. Վերցված է 2016 թ․ հուլիսի 31-ին.
18. ↑  Roxborough S. (2012 թ․ ապրիլի 16). «Antonia Campbell-Hughes Cast as Austrian Kidnap Victim Natascha Kampusch» (անգլերեն). The Hollywood Reporter. Արխիվացված օրիգինալից 2012 թ․ հոկտեմբերի 16-ին. Վերցված է 2012 թ․ օգոստոսի 27-ին.
19. ↑  «Diese Mädchen spielen Natascha Kampusch» (գերմաներեն). Bild. 20.02.2013. Արխիվացված օրիգինալից 2013 թ․ ապրիլի 7-ին. Վերցված է 2013 թ․ փետրվարի 7-ին.
20. ↑  «Natascha Kampusch sagte kein Wort» (գերմաներեն). Bild. 25.02.2013. Արխիվացված օրիգինալից 2013 թ․ ապրիլի 7-ին. Վերցված է 2013 թ․ փետրվարի 7-ին.
21. ↑  Sobolla B. (27.02.2013). «Die Kampusch-Entführung im Kino» (գերմաներեն). Deutsche Welle. Արխիվացված օրիգինալից 2013 թ․ ապրիլի 7-ին. Վերցված է 2013 թ․ փետրվարի 7-ին.
22. ↑  «Film "3096" nur auf Platz fünf» (գերմաներեն). Die Welt. 04.03.13. Արխիվացված օրիգինալից 2013 թ․ ապրիլի 7-ին. Վերցված է 2013 թ․ փետրվարի 7-ին.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · FilmAffinity · Filmportal · Internet Movie Database · Rotten Tomatoes |

 |